[{"text_idx": "#000004", "text": "Fy arwr yw Wim Hof"}, {"text_idx": "#000006", "text": "Ar o\u0302l derbyn clod am ei nofelau i oedolion, mae\u2019r awdures boblogaidd o ardal Llanbedr Pont Steffan yn troi ei llaw at nofel i\u2019r arddegau ac yn cyhoeddi ei nofel gyntaf. Mae Heb Law Mam yn llawn hiwmor, problemau teuluol a charwriaethol, a chyfeillgarwch ffug."}, {"text_idx": "#000010", "text": "Beth wnaeth eich ysbrydoli i ddechrau ysgrifennu llyfrau?"}, {"text_idx": "#000011", "text": "Fy mhrif ysbrydoliaeth i ddechrau ysgrifennu oedd fy awydd i greu. Pan rwy\u2019n hapus rwy\u2019n mwynhau paentio. A dyna yw ysgrifennu mewn ffordd, sef creu llun ond gyda geiriau."}, {"text_idx": "#000012", "text": "Pa lyfrau wnaeth ddylanwadu arnoch fel darllenwr ifanc? Pam?"}, {"text_idx": "#000013", "text": "Yn ifanc, roeddwn yn casa\u0301u darllen. Roedd yn well gyda fi dynnu lluniau, a byddai Mam rownd a bowt yn pregethu wrtha i roi fy mhen mewn llyfr. Ond ar o\u0302l cyrraedd oed TGAU fe ges afael mewn llyfrau oedd at fy nant, ac ar o\u0302l hynny, wnes i ddim troi nol."}, {"text_idx": "#000014", "text": "Beth sydd bwysicaf \u2013 y cymeriadau neu\u2019r plot? Hynny yw \u2013 beth sy\u2019n gwneud llyfr da?"}, {"text_idx": "#000015", "text": "Yr hyn sy\u2019n gwneud llyfr da yn fy marn i yw\u2019r gallu i uniaethu gyda\u2019r cymeriad. Mae pethau fel plot a deialog yn allweddol hefyd. Mae hiwmor hefyd yn help i gyfleu sefyllfa drwm a chadw\u2019r darllenydd yn rhan o\u2019r profiad."}, {"text_idx": "#000016", "text": "Beth yw eich llyfr diweddaraf i blant?"}, {"text_idx": "#000017", "text": "Beth ydych chi\u2019n gobeithio i ddarllenwyr ei gael o ddarllen y stori?"}, {"text_idx": "#000018", "text": "Heb law mam yw fy llyfr cyntaf i bobl ifanc. Fel athrawes rwy\u2019n cael lot o sbort yng nghwmni disgyblion a fy mhlant fy hunan. O ddarllen y llyfr rwy\u2019n gobeithio bydd y darllenydd yn gweld bod adegau anodd ym mywyd pob un ohonom, ond wrth gael teulu a ffrindiau a chariad mae modd dod drwyddi. Un dydd ar y tro ac fe welwch yr haul unwaith eto."}, {"text_idx": "#000019", "text": "Pa neges sydd gennych i ysbrydoli darllenwyr/ysgrifenwyr ifanc?"}, {"text_idx": "#000020", "text": "Y neges yw i gredu yn eich hunan. Byddwch yn bositif. Rhannwch eich gofidiau a byddwch garedig. Wrth ysgrifennu, gwrandwch ar eich llais eich hun a rhowch lwyfan iddo fe."}, {"text_idx": "#000021", "text": "Oes yna gymeriad rydach chi\u2019n ei garu neu\u2019n ei gasa\u0301u?"}, {"text_idx": "#000022", "text": "Mae\u2019n rhaid cael bach o wrthdaro er mwyn cyfleu drama\u2019r nofel. Mae\u2019n siw\u0302r ein bod ni gyd yn adnabod ambell i hen sythan. Yn anfoddus mae nhw ymhob man. Ond mae hefyd modd ichi ddygymod a\u0302 nhw wrth wneud pethau positif fel ymarfer corff, bod yn rhan o di\u0302m, trafod."}, {"text_idx": "#000023", "text": "Oes llyfr newydd ar y gorwel?"}, {"text_idx": "#000024", "text": "Nofel i oedolion sydd fod nesaf. Ond ar hyn o bryd rwyf ynghanol adroddiadau diwedd blwyddyn."}, {"text_idx": "#000026", "text": "am fod mor barod i ateb ein cwestiynau."}, {"text_idx": "#000027", "text": "Rydan ni'n edrych ymlaen at y straeon newydd!"}, {"text_idx": "#000030", "text": "Menter gwirfoddol yw So\u0302n am Lyfra sy\u2019n darparu adolygiadau dwyieithog o lyfrau Cymraeg i blant a phobl ifanc. Bydd hefyd yn cynnig llwyfan i sgyrsiau a thrafodaethau am lyfrau. Rydym yn gweithredu\u2019n gwbl annibynnol ac yn gwerthfawrogi unrhyw roddion all ein helpu i gyflawni'r nodau hyn. Bydd eich rhodd yn help i ni gynnal y gwasanaeth."}, {"text_idx": "#000031", "text": "So\u0302n am Lyfra is a voluntary venture that provides bilingual reviews for Welsh children and young people\u2019s books. It shall also be a platform for conversations and discussions about books. We operate totally independently and we appreciate any donations that help us to achieve our goals. Your kindness will help us maintain the Service."}]